PRIMĂRIA MUNICIPIULUI TIMIŞOARA                                APROBAT
DIRECŢIA PATRIMONIU                                                             PRIMAR,
SERVICIUL ADMINISTRARE IMOBILE
NR.SC 2010 –  11902 / 18.05.2010                                   Dr. Ing. Gheorghe Ciuhandu                    
                                                          REFERAT
privind transmiterea în administrarea Regiei Autonome de Transport Timişoara a unor

    bunuri din domeniul public ce asigură transportul urban în Municipiul Timişoara,
            Regia Autonomă de Transport Timişoara, prin adresa nr. 2944/03.03.2010, înregistrată la noi sub numărul DP2010-002337, ne resolicită reglementare situaţiei mijloacelor fixe ce fac obiectul investiţiei de „modernizare a infrastructurii la reţeaua de transport în comun cu tramvaiul în municipiul Timişoara”, recepţionate şi înregistrate în evidenţa contabilă la Primăria Municipiului Timişoara şi netransmise în administrare regiei sub formă legală.. 

            Lucrarea de „Modernizarea infrastructurii la reţeaua de transport în comun cu tramvaiul în municipiul Timişoara”, a rezultat ca urmare a scoaterii din funcţiune şi casării unor bunuri în baza HCL 79/26.10.2004 şi HCL 310/26.07.2005, în urma căreia au fost recepţionate mijloace fixe noi, care au fost înregistrate în evidenţa contabilă a mijloacelor fixe a Primăriei Municipiului Timişoara în baza adresei nr. D72008-6934/06.10.2008 şi a Procesului verbal de recepţie nr. 11563 din 29.08.2008.
            Bunurile au fost recepţionate şi înregistrate în evidenţa mijloacelor fixe deţinută de Direcţia Patrimoniu, la valoarea totală de  18.616.716,12 lei. 
            La solicitarea Regiei Autonome de Transport Timişoara, prin adresa cu nr. DP2010-004016/26.04.2010, valoarea bunurilor a fost  diminuată cu contravaloarea reglementărilor efectuate la liniile cale  cu ocazia modernizării reţelelor de tramvai, lucrări ce aparţin altor regii şi societăţi. Prin urmare bunurile sunt înscrise în evidenţa mijloacelor fixe la valoarea de 15.601.048,19 lei, tot aşa fiind consemnate şi în Anexa nr. 1 la prezentul referat.

            Deoarece mijloacele fixe ce au fost înregistrate în evidenţa contabilă a Primăriei Municipiului Timişoara, se află în exploatarea Regiei Autonomă de Transport Timişoara, cât şi faptul că întreţinerea efectivă a bunurilor se realizează de către aceştia este necesară realizarea cadrului legal privind  folosinţa acestor bunuri, adică de transmitere în administrare;
            Menţionăm că bunurile constând în linii cale tramvai,  reţelele electrice de contact şi cabluri electrice ce au aparţinut Regiei Autonome de Transport Timişoara, au trecut în domeniul public al Municipiului Timişoara în baza H.C.L. nr. 245/19.10.1999 modificată şi completată prin H.C.L.  nr. 125/17.05.2001, nr. 64/26.03.2002, nr. 241/17.09.2002 şi nr. 166/29.07.2003, domeniu public atestat prin HG 977/2002, privind atestarea domeniului public al judeţului Timiş precum şi al municipiilor, oraşelor şi comunelor din judeţul Timiş, în conformitate cu prevederile Legii 213/1998;
            În conformitate cu prevederile art. 36 alin.2 lit. (c) şi art.123 alin. 1 din Legea 215/2001 privind administraţia publică locală, precum şi în conformitate cu prevederile  art. 12 din Legea 213/1998;

PROPUNEM:


Emiterea unei HCL care să aprobe:

   1. Transmiterea în administrarea Regiei Autonome de Transport Timişoara a unor bunuri imobile care fac parte din domeniul public al municipiului Timişoara şi care asigură transportul urban, prevăzute în Anexa, care fac parte integrantă din prezentul referat; 

   2. Transmiterea bunurilor prevăzute la aliniatul de mai sus, se face pe perioada cât Regia Autonomă de Transport Timişoara, îşi menţine forma avută la data emiterii prezentei hotărâri.

   3.  Transmiterea va avea loc în baza unui protocol de predare-preluare, ce se va încheia între cele două părţi.

    4.  La data schimbării formei de organizare a Regiei Autonome de Transport Timişoara administrarea  bunurilor prevăzute în Anexa, la prezentul referat se iau din administrarea Regiei Autonome de Transport Timişoara.

